Mandela-kleinseun eers dan verhoor - Maroela Media
Die 24-jarige man wie se naam nie bekendgemaak mag word totdat hy gepleit het nie, se verhoor sal op 9 Maart in die Johannesburg-landdroshof begin. Hy word daarvan beskuldig dat hy 'n 15-jarige meisie in Augustus vanjaar in 'n kuierplek in Johannesburg verkrag het.
Daar is aanvanklik beoog om die verhoor op 13 Januarie te begin, maar die aanklaer het Maandag aan die hof gesê dat die ondersoek nog nie afgehandel is nie. "Ons kon nog nie met die klaer konsulteer nie omdat sy besig was met eksamens."
Landdros Hasina Habib het dié rede bevraagteken: "Die klaer sou reeds teen die einde van November haar eksamens voltooi het."
Volgens die staat het die klaer "haar ouma gaan besoek en was sy in die hospitaal opgeneem vir 'n onbekende rede".